แก้ไขเพิ่มเติมข้อมูล วันที่ 27 กรกฎาคม 2544

12. ฐานะการเงินและผลการดำเนินงาน

(1) งบการเงิน

(ก) สรุปรายงานการสอบบัญชี

รายงานของผู้สอบบัญชีไม่ได้แสดงความเห็นอย่างมีเงื่อนไขในระยะ 3 ปีที่ผ่านมา
แต่ผู้สอบบัญชีได้ให้ข้อสังเกตในปี 2541
เกี่ยวกับผลกระทบจากภาวะเศรษฐกิจของประเทศไทยและภูมิภาคเอเซีแปซิฟิคในปี 2540
ต่อการดำเนินธุรกิจของบริษัทและบริษัทย่อย

(ข) ตารางสรุปงบการเงินรวมหรืองบการเงิน

{เอกสารแนบ 3 เรื่องฐานะการเงินและผลการดำเนินงาน ข้อ (1) (ข))}

(ค)
อัตราส่วนทางการเงินที่สำคัญที่สะท้อนถึงฐานะการเงินและผลการดำเนินงานในธุรกิจหลักของบริษัทและบริษัทย่อย

{เอกสารแนบ 3 เรื่องฐานะการเงินและผลการดำเนินงาน ข้อ (1) (ค))}

(2) การวิเคราะห์ฐานะการเงินและผลการดำเนินงาน

ฐานะการเงิน

ในปีที่ผ่านมา กลุ่มได้ลงทุนไปเป็นจำนวนเงิน 751 ล้านบาท ในทรัพย์สิน เครื่องจักรและอุปกรณ์
ประกอบด้วยการลงทุนของบริษัท อุตสาหกรรมทำเครื่องแก้วไทย
เพื่อเพิ่มขยายและซ่อมบำรุงเตาหลอมใหญ่ที่ราษฎร์บูรณะ จำนวน 1 เตา มูลค่า 399 ล้านบาท
การซื้อเครื่องจักรผลิตสินค้าของ บริษัท เบอร์ลี่ ยุคเกอร์ ฟู้ดส์ มูลค่าประมาณ 80
ล้านบาทเพื่อใช้ในสายผลิตภัณฑ์มันฝรั่งโดยเฉพาะ เครื่องจักรดังกล่าวจะทำการติดตั้งภายในปลายปี
2544 การจัดหาซอฟท์แวร์และการติดตั้งระบบบริหารคลังสินค้าใหม่ประมาณ 60 ล้านบาท ของบริษัท
เบอร์ลี่ ยุคเกอร์ โลจิสติกส์ ติดตั้งเครื่องผลิตกระดาษอนามัยเครื่องใหม่ของบริษัท เบอร์ลี่ ยุคเกอร์
เซลล็อกซ์ ประมาณ 50 ล้านบาท เพื่อเพิ่มผลผลิตตามความต้องการของตลาดที่เพิ่มขึ้น บริษัท
รูเบียอุตสาหกรรม และบริษัท ไทยคลินิโปร ปรับปรุง ติดตั้งเครื่องจักรและอุปกรณ์การผลิต
บริษัทละประมาณ 50 ล้านบาทส่วนที่เหลืออีกประมาณ 62 ล้านบาท
เป็นการปรับปรุงระบบสารสนเทศเพื่อการบริหารของเบอร์ลี่ ยุคเกอร์ เพื่อใช้ในกลุ่ม
รายจ่ายการลงทุนที่เกิดขึ้นเป็นไปตามวัฏจักรของการลงทุน
การปรับปรุงเครื่องจักรและอุปกรณ์โดยทั่วไปของบริษัทในกลุ่มเพื่อสนองตอบความต้องการของตลาดได้เหมาะสม
ณ เวลานั้น

กลุ่มมียอดลูกหนี้ทางการค้า ณ วันสิ้นปีเป็นจำนวน 2,569 ล้านบาท ลดลงร้อยละ 18 เทียบกับปี
2542 ระยะเวลาเก็บหนี้เป็น 77 วัน เมื่อปลายปี 2543 เทียบกับ 97 วัน เมื่อสิ้นปี 2542
จำนวนวันที่ลดลงมาจากการเปลี่ยนแปลงระยะเวลาการให้เครดิตแก่ลูกค้าหลักในธุรกิจบรรจุภัณฑ์แก้ว
โดยคำนึงถึงระดับยอดขายที่ลดลงระหว่างปี 2543
ในการติดตามหนี้และการตั้งสำรองค่าเผื่อหนี้สงสัยจะสูญ

แก้ไขเพิ่มเติมข้อมูล วันที่ 27 กรกฎาคม 2544

ซึ่งน้อยกว่าหนี้ค้างชำระเป็นจำนวนมาก เนื่องจากส่วนหนึ่งเป็นลูกหนี้ตามสัญญาการซื้อแบบผ่อนชำระ
จำนวน 245.8 ล้านบาท ซึ่งเป็นลูกหนี้ที่มีระยะเวลาชำระเงินเกินกว่า 90 วัน

สินค้าคงคลังของกลุ่มเมื่อสิ้นปี 2543 เป็น 1,787 ล้านบาท เพิ่มขึ้นร้อยละ 16 จากสิ้นปี 2542
ระยะเวลาขายสินค้าเฉลี่ยอยู่ที่ 72 วัน ณ ปลายปี 2543 เทียบกับ 70 วัน เมื่อปลายปี 2542
จำนวนวันที่เพิ่มขึ้นมาจากสินค้าคงคลังของฝ่ายเวชภัณฑ์ และฝ่ายเทคโนโลยีทางภาพได้เพิ่มสูงขึ้น
ธุรกิจของ 2 กลุ่มนี้ ได้ขยายสายผลิตภัณฑ์ในระหว่างปีจึงทำให้สินค้าคงคลังเพิ่มจำนวนขึ้น
นอกจากนี้ค่าของเงินบาทที่อ่อนตัวลงตลอดทั้งปี 2543 มีผลให้มูลค่าของสินค้าคงคลังสูงขึ้น

หนี้เงินกู้ยืมของกลุ่มทั้งระยะสั้นและระยะยาวเมื่อปลายปี 2543 เป็น 3,716 ล้านบาท เพิ่มขึ้นจาก
3,071 ล้านบาท ณ ปลายปี 2542 ในเดือนพฤษภาคม 2543
บริษัทได้จ่ายหนี้เงินกู้ซึ่งประกันความเสี่ยงไว้แล้วคืนสถาบันการเงินต่าง ๆ เป็นจำนวน 47
ล้านเหรียญสหรัฐอเมริกา โดยใช้เงินสดซึ่งมีอยู่ ณ

เวลานั้นซึ่งมีเงินลงทุนระยะสั้นในส่วนของตั๋วแลกเงินที่บริษัทลงทุนไว้จำนวน 800 ล้านบาท ในปี
2542 รวมอยู่ด้วย ในเดือนตุลาคม 2543 ได้กู้ยืมเงินระยะสั้นจำนวน 6.7 พันล้านเยน
เพื่อนำมาจ่ายเงินปันผลระหว่างกาลจำนวน 2.5 พันล้านบาท
เงินกู้ดังกล่าวทั้งเงินต้นและดอกเบี้ยได้ประกันความเสี่ยงไว้แล้ว
ขณะนี้บริษัทกำลังอยู่ในระหว่างเจรจาขยายการชำระหนี้ออกไปเป็นหนึ่งถึงสองปี
โดยมีแผนชำระหนี้เงินกู้เป็นงวด ๆ จากเงินสดที่ได้จากการดำเนินงาน

จากการที่บริษัทได้จ่ายเงินปันผลระหว่างกาลเมื่อเดือนตุลาคม 2543
ส่วนของผู้ถือหุ้นได้ลดลงอย่างมาก ณ วันสิ้นปี ส่วนของผู้ถือหุ้นมีจำนวน 5,991.2 ล้านบาท
อัตราส่วนเงินกู้ยืมสุทธิต่อส่วนของผู้ถือหุ้นในปี 2543 เป็น 0.52 ต่อ 1
ซึ่งอยู่ในระดับเหมาะสมของโครงสร้างเงินทุนที่ยอมรับกันทั่วไป
กลุ่มจะดำเนินการเพื่อรักษานโยบายด้านการเงินอย่างระมัดระวัง เพื่อให้ผลตอบแทนที่ดีกลับสู่ผู้ถือหุ้น

ผลการดำเนินงาน

กำไรขั้นต้นของกลุ่มบริษัทลดลงจากร้อยละ 27 ในปี 2542 เป็นร้อยละ 23 ในปี 2543
ดังได้แจ้งไว้ในรายงานประจำปีของปีที่แล้ว ค่าเสื่อมราคาในปี 2543 จะเพิ่มขึ้น
เนื่องจากการซ่อมบำรุงและเพิ่มขยายเตาหลอมของบริษัท อุตสาหกรรมทำเครื่องแก้วไทย
ซึ่งเดิมกำหนดไว้ในปี 2542 ได้เสร็จสมบูรณ์ในปี 2543 นอกจากนี้
เครื่องผลิตกระดาษอนามัยชนิดม้วนของบริษัท เบอร์ลี่ ยุคเกอร์ เซลล็อกซ์
ได้ผลิตเต็มอัตรากำลังตั้งแต่กลางปี 2542 ดังนั้นในปี 2543
ค่าเสื่อมราคาของเครื่องจักรใหม่นี้จึงได้บันทึกเป็นค่าใช้จ่ายเต็มปี
กำไรขั้นต้นได้รับผลกระทบจากต้นทุนวัตถุดิบที่เพิ่มขึ้นในบางสายธุรกิจหลัก เช่น
ต้นทุนค่าน้ำมันเชื้อเพลิงสูงขึ้นโดยเฉลี่ยร้อยละ 52
และราคาเยื่อกระดาษที่ใช้ในธุรกิจกระดาษอนามัยทั้งภายในและภายนอกประเทศสูงขึ้นอย่างมากโดยเฉลี่ยเพิ่มขึ้นร้อยละ
38 ค่าของเงินบาทที่อ่อนตัวลงเป็นอีกปัจจัยหนึ่งที่มีผลต่อกำไรขั้นต้น
วัตถุดิบและสินค้าสำเร็จรูปที่นำเข้าในราคาเงินเหรียญสหรัฐอเมริกามีราคาแพงขึ้น
ฝ่ายผลิตภัณฑ์ด้านเทคนิคและธุรกิจเทคโนโลยีทางภาพซึ่งเป็นผู้จัดจำหน่ายไม่สามารถผลักภาระไปยังลูกค้าได้เนื่องจากกำลังซื้ออ่อนตัวลง

ในระหว่างปีที่ผ่านมา ค่าใช้จ่ายในการขายและบริหารสูงขึ้นตามส่วนของยอดขายที่เพิ่มขึ้น
โดยเพิ่มจากร้อยละ 16 ในปี 2542 เป็น ร้อยละ 17 ในปี 2543
ค่าใช้จ่ายที่สูงขึ้นมาจากการส่งเสริมการขาย การตลาดและค่าโฆษณา
ซึ่งจำเป็นต้องใช้ในการขยายหรือรักษาส่วนแบ่งตลาดของขนมขบเคี้ยวและสินค้าอุปโภคบริโภค
ค่าใช้จ่ายในการแข่งขันของสินค้าอุปโภคบริโภคจะคงอยู่ในระดับสูงต่อไป

กำไรสุทธิจากอัตราแลกเปลี่ยนเงินตราต่างประเทศในระหว่างปีมีจำนวน 28.6 ล้านบาท
เปรียบเทียบกับปี 2542 มีจำนวน 16.3 ล้านบาท เงินกู้ยืมต่างประเทศระยะสั้นจำนวน 6.7
พันล้านเยน ได้ประกันความเสี่ยงเต็มจำนวนจนถึงวันชำระหนี้
เงินกู้ที่เป็นเงินตราต่างประเทศของกลุ่มที่ไม่ได้ป้องกันความเสี่ยงมีจำนวนเพียง 25 ล้านบาท
เนื่องจากค่าของเงินบาทได้อ่อนตัวลงตั้งแต่กลางปี 2543 ดังนั้น
สินค้านำเข้าจึงได้ประกันความเสี่ยงไว้ตั้งแต่วันที่สั่งซื้อ
เพื่อเป็นเครื่องป้องกันอย่างน้อยระหว่างวันสั่งซื้อจนถึงวันที่สินค้าส่งถึงคลังเก็บสินค้าของบริษัท

ยอดรวมของค่าใช้จ่ายดอกเบี้ยสุทธิ กำไรและขาดทุนจากอัตราแลกเปลี่ยนเงินตราต่างประเทศ
และต้นทุนการประกันความเสี่ยงในอัตราแลกเปลี่ยนเงินตราต่างประเทศในปี 2543 ลดลงร้อยละ
44 เทียบกับปี 2542 เป็น 157.1 ล้านบาท
ค่าใช้จ่ายที่ลดลงเกิดจากการจ่ายคืนเงินกู้ระยะยาวแก่สถาบันการเงินต่าง ๆ จำนวน 47
ล้านเหรียญสหรัฐอเมริกา ในเดือนพฤษภาคม 2543 โดยใช้เงินสดที่มีอยู่
บริษัทอยู่ในฐานะปลอดหนี้จนถึงเดือนตุลาคม 2543 ได้กู้เงินระยะสั้นจำนวน 6.7 พันล้านเยน
เพื่อนำมาจ่ายเงินปันผลระหว่างกาล นอกจากนี้
การจ่ายคืนเงินกู้ดังกล่าวได้ขจัดปัญหาเรื่องส่วนต่างของอัตราดอกเบี้ยเงินกู้ระยะยาวและอัตราดอกเบี้ยเงินฝากจากการดำรงเงินสดไว้เพื่อจ่ายคืนเงินกู้ดังกล่าว
ซึ่งมีผลให้ดอกเบี้ยสุทธิลดลง

ในระหว่างปี รายได้ของกลุ่มที่ไม่ได้มาจากการขายสินค้ามีจำนวน 318.0 ล้านบาท
เปรียบเทียบกับปี 2542 จำนวน 156.8 ล้านบาท นอกเหนือจากค่านายหน้าจากการขายสินค้า
ค่าเช่า ดอกเบี้ยรับและการขายเศษสินค้าและวัตถุดิบ ในปี 2543
กลุ่มมีกำไรเพิ่มจากการขายเงินลงทุนจำนวน 46.6 ล้านบาท ค่าสินไหมทดแทนจากประกันภัยจำนวน
35.1 ล้านบาท และจากการกลับรายการบัญชีสำรองการลงทุนอีก 77.0 ล้านบาท

กำไรสุทธิของกลุ่มลดลงร้อยละ 23 เป็น 535.2 ล้านบาท ซึ่งในปี 2542 มีกำไรสุทธิจำนวน
693.1 ล้านบาท กำไรต่อหุ้นลดลงในอัตราเดียวกันจากหุ้นละ 4.36 บาท เป็นหุ้นละ 3.37 บาท
ในปี 2543

ภาษีเงินได้ตามบัญชีของกลุ่มสำหรับปี 2543 คิดเป็นร้อยละ 20.9 ลดลงจากปี 2542
ซึ่งมีจำนวนร้อยละ 28.6
อัตราภาษีเงินได้ที่ลดลงเนื่องจากกลุ่มได้ผลประโยชน์ทางภาษีอากรจากผลขาดทุนสะสมของบริษัทต่าง
ๆ ในกลุ่ม แต่คาดว่าหลังปี 2544 ผลประโยชน์นี้ก็จะไม่มีอีก เนื่องจากผลขาดทุนได้ถูกใช้จนหมด